text: ইয়ালদা হাকিম (জন্মঃ ২৫ জুন ১৯৮৩) একজন অস্ট্রেলিয়ান সম্প্রচার সাংবাদিক, সংবাদ উপস্থাপক এবং প্রামাণ্যচিত্র নির্মাতা।   
  
  হাকিম প্রধানত "বিবিসি ওয়ার্ল্ড নিউজে" সংবাদ  উপস্থাপন করেন। কিন্তু তার প্রামাণ্যচিত্র এবং প্রতিবেদনও   বিবিসি নিউজ চ্যানেল এবং  বিবিসি টু এর নিউজনাইটে দেখা যায় ।
  
  প্রাথমিক জীবন এবং শিক্ষা 
  ইয়ালদা হাকিম আফগানিস্তানের  কাবুলে জন্মগ্রহণ করেন।  হাকিমের বয়স যখন ছয় মাস তখন তার  পরিবার   সোভিয়েত-আফগান যুদ্ধের সময় দেশ ছেড়ে পালিয়ে যায়।   পরিবার মানব পাচারকারীদের সাহায্যে ঘোড়ার পিঠে ভ্রমণ করে পাকিস্তানি পৌঁছান ।  পাকিস্তানে দুই বছর থাকার পর,যখন তার  তিন বছর বয়স,তার  পরিবার ১৯৮৬ সালে অভিবাসী হিসাবে অস্ট্রেলিয়ায় বসতি স্থাপন করে ।
  হাকিম পারমাত্তা শহরে ম্যাকার্থুর গার্লস হাই স্কুলএ পড়াশোনা করেছেন, যেখানে তিনি বেহালা বাজাতেন এবং একজন ক্রীড়া অধিনায়ক এবং প্রিফেক্ট হয়ে ওঠেন।এছাড়াও  তিনি পারমাত্তা ওয়েস্ট পাবলিক স্কুল  পড়াশোনা করেছেন।  
  
  হাকিম ২০০২ থেকে ২০০৪ পর্যন্ত মিডিয়া বিষয়ে ব্যাচেলর অফ আর্টস অধ্যয়ন করেন, যেখানে তিনি ম্যাকুয়ারী বিশ্ববিদ্যালয় ইউনিয়নের বোর্ড সদস্য ছিলেন।
  
  ২০০৫ সালে হাকিম সিডনির ম্যাকলেয় কলেজে সাংবাদিকতায় ডিপ্লোমা অর্জন করেন এবং ২০০৭ সালে মোনাশ বিশ্ববিদ্যালয় থেকে দূরত্ব শিক্ষার মাধ্যমে সাংবাদিকতা ডিগ্রী অর্জন করেন।
  
  হাকিম ইংরেজি ,  ফার্সি,  দারি এবং  পশতু ভাষায় কথা বলতে পারেন।
  
  এসবিএস এবং ডেটলাইন 
  হাকিম ২০০৮ সালে তার প্রথম ডেটলাইন প্রতিবেদনের জন্য কাবুলে ফিরে আসেন এবং তারপর থেকে সারা বিশ্ব থেকে ডেটলাইন এবং এসবিএস ওয়ার্ল্ড নিউজ অস্ট্রেলিয়ার জন্য রিপোর্ট করেন।
  
  তিনি ২০০৯ সালে শ্রেষ্ঠ অস্ট্রেলিয়ান টেলিভিশন সংবাদ কভারেজের জন্য জাতিসংঘ মিডিয়া শান্তি পুরস্কার লাভ করেন এবং ওয়াকলি ইয়ং অস্ট্রেলিয়ান জার্নালিস্ট অফ দ্য ইয়ার পুরস্কারের ফাইনালিস্ট হন।
  
  ২০১১ সালের শুরুতে, হাকিম তার সহকর্মী ডেটলাইনের সহ-আয়োজক, ভিডিও সাংবাদিক মার্ক ডেভিসের সাথে , দুজন প্রায় ছয় সপ্তাহের ব্লকে অনুষ্ঠানটি উপস্থাপন করার জন্য এটি গ্রহণ করেন, অন্যদিকে অন্যরা কাজের জন্য দূরে ছিলেন।
  
  বিবিসি নিউজ 
  ২০১২ সালের ডিসেম্বর মাসে ঘোষণা করা হয় যে হাকিম বিবিসিতে যোগ দেবেন। ব্রিসবেনে একটি সম্প্রচার সম্মেলনে আসার পর ২০১২ সালের এপ্রিল মাস থেকে হাকিম বিবিসির নির্বাহী-কর্মকর্তাদের সাথে কথা বলছিলেন। পরবর্তীতে একাধিক  বৈঠক নিউইয়র্ক, দুবাই এবং আফগানিস্তানে অনুষ্ঠিত হয়। তিনি ২০১৩ সালের মার্চ মাসে বিবিসি ওয়ার্ল্ড নিউজ এবং বিবিসি নিউজ চ্যানেলে প্রথম হাজির হন।
  
  ২০১৩ সালের অক্টোবর মাসে তিনি নিউজনাইটের জন্য আফগানিস্তানের প্রেসিডেন্ট হামিদ কারজাইয়ের সাক্ষাৎকার নেন।
  
  মার্চ ২০১৪ থেকে,  ইম্প্যাক্ট  এর উপস্থাপক হিসেবে বেশ  তিনি হাজির হন , অবশেষে ঐ বছরের শেষের দিকে তিনি  অনুষ্ঠানটির প্রধান উপস্থাপক হয়ে ওঠেন।
  
  তথ্যসূত্র
  
  বহিঃসংযোগ 
  
     
   বিবিসি প্রোফাইল
  বিষয়শ্রেণী:যুক্তরাজ্যে দেশত্যাগী অস্ট্রেলীয়
  বিষয়শ্রেণী:অস্ট্রেলীয় টেলিভিশন উপস্থাপক
  বিষয়শ্রেণী:জীবিত ব্যক্তি
  বিষয়শ্রেণী:১৯৮৩-এ জন্ম
  বিষয়শ্রেণী:বিবিসির সাংবাদিক
title: ইয়ালদা হাকিম